બૉલીવુડના ડ્રીમ ગર્લ હેમા માલિની સાથે લગ્ન કરી ધરમજીએ લાખો હસીનાઓના દિલ જરૂર ભાંગ્યા, પરંતુ તેમના પ્રથમ પત્ની પ્રકાશ કૌરે ક્યારેય આ બાબત સામે વાંધો ન ઉઠાવ્યો. જ્યારે પણ ધર્મેન્દ્રની પત્નીની વાત થાય છે, તો બાળકથી લઈ વડીલ સુધી કોઈ પણ વ્યક્તિના મોઢામાંથી હેમા માલિનીનું નામ જ સરી પડે છે, પરંતુ હેમાના પ્રેમમાં પડતા પહેલા ધર્મેન્દ્ર પ્રકાશ કૌર સાથે સુખી વૈવાહિક જીવન માણી રહ્યા હતાં. એટલુ જ નહીં, ધર્મેન્દ્ર અને પ્રકાશના પ્રેમની એક-બે નહીં, પણ ચાર-ચાર નિશાનીઓ આ દુનિયામાં મોજૂદ છે.